AAV รูด 5% หลังกลุ่มคิงเพาเวอร์ทำเทนเดอร์ราคาต่ำกว่ากระดาน 30%
AAV รูด 5% หลังกลุ่มคิงเพาเวอร์จะทำเทนเดอร์หุ้น AAV ราคา 4.20 บ. ซึ่งต่ำกว่ากระดาน 30% ล่าสุด ณ เวลา 10.21น. ราคาอยู่ที่ 5.70 บาท ลบ 0.30 บาท หรือ 5% สูงสุดที่ 5.80 บาท ต่ำสุดที่ 5.55 บาท มูลค่าซื้อขายที่ 812.56 ล้านบาท
14 มิ.ย. 2559

ผู้สื่อข่าวรายงานว่า ราคาหุ้นบริษัท เอเชีย เอวิเอชั่น จำกัด (มหาชน) หรือ AAV ณ เวลา 10.21น. ราคาอยู่ที่ 5.70 บาท ลบ 0.30 บาท หรือ 5% สูงสุดที่ 5.80 บาท ต่ำสุดที่ 5.55 บาท มูลค่าซื้อขายที่ 812.56 ล้านบาท ขณะที่ดัชนีตลาดหุ้นไทยโดยรวมบวก 0.16%

โดยราคาหุ้น AAV มีการปรับตัวลดลงหลังกลุ่มคิงเพาเวอร์ได้เข้าซื้อหุ้นในสัดส่วน 39% จากตระกูลแบเลเว็ลด์ ซึ่งเป็นผู้ถือหุ้นใหญ่ของ AAV โดยคาดว่าจะทำเทนเดอร์หุ้นละ 4.20 บาท ซึ่งเป็นราคาที่ต่ำกว่ากระดานถึง 30%